Аполон Майков
„Не изоставай от века“…

Превод от руски: Надя Попова, —

chitanka.info

„Не изоставай от века“ — лъжовен

коран за сляпата тълпа. Бъди

над своя век! В победи и беди

да лъкатуши пътят му съдбовен.

Но твойта мисъл нека да кълни,

във вечността могъщо корен впила,

да се въззема, да набира сила,

надрасла мимолетните вълни!

Те да изгладят острите въпроси;

понякога за порива дълбок

от полза е и мътният поток,

ако поне прашинка злато носи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.